આપણે સામાન્ય વાતચીતમાં એવું કહેતા હોઈએ છીએ કે અમેરિકા કે અન્ય સુધરેલા દેશોમાં સેક્સનો કોઈ છોછ નથી. ત્યાં તો બધુ સહજ અને સ્વાભાવિક છે. લોકો ખુલ્લામાં પ્રેમાલાપ કરતા જાવા મળે. સ્ત્રીએ ઓછાં, આછાં કે નામપૂરતાં કપડાં પહેર્યાં હોય તો પણ કોઈ તેમની સામે જોતુંય ના હોય. ત્યાંનું પુરુષમાનસ પરિપક્વ છે. પુરુષો સ્ત્રીઓને માત્ર સેક્સની દૃષ્ટિથી જોતા નથી. સ્થિતિ એ છે કે અમેરિકામાં પણ બળાત્કારો થાય જ છે. અહીં દર ૨૨ મિનિટે એક બળાત્કાર થાય છે. ફ્રાન્સમાં દર વર્ષે ૭૫૦૦૦ બળાત્કાર થાય છે તેમાં માત્ર ૧૦ ટકા મહિલાઓ જ ફરિયાદ કરે છે. અહીં સને ૧૯૮૦ સુધી તો બળાત્કારને ગુનો પણ નહોતો ગણાતો. કેનેડા, ઓસ્ટ્રેલિયા,ઈંગ્લેન્ડ, ઈઝરાયલ, નોર્વે દરેક ભૂમિ પર બળાત્કાર થાય છે. દ. આફ્રિકાને તો રેપ કેપિટલ ગણવામાં આવે છે.